Diari Oficial de la Generalitat Valenciana


Sumari del DOGV 5596, del 11-09-2007 (2007/10835)

Licitació. Selecció d'agent urbanitzador per al desenvolupament i execució per gestió indirecta del Programa d'Actuació Integrada Polígon Industrial els Plans, de les normes subisidiàries de Mutxamel.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5596

Data del DOGV
:   11-09-2007

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2007/10569


Data del document
:   26-07-2007

Organisme emissor
:   Ajuntament de Mutxamel

Tipus de document
:   Concurs

Descriptors 

:   * Mutxamel
    * administració local
    * licitació
    * obres públiques
    * pla d'urbanisme
    * contracte d'obres

Licitació. Selecció d'agent urbanitzador per al desenvolupament i execució per gestió indirecta del Programa d'Actuació Integrada Polígon Industrial els Plans, de les normes subisidiàries de Mutxamel. [2007/10844]  
Apartat I. Entitat adjudicadora  
I.1) Nom, adreces i punts de contacte:  
Nom oficial: Ajuntament de Mutxamel. Adreça postal: c/ de la Mare de Déu del Pilar, núm. 64. Localitat: Mutxamel. Codi postal: 03681. País: Espanya. Unitat administrativa responsable de la tramitació: Unitat de Tramitació Urbanística de l'ATAC. Telèfon de contacte: 146 574 235 € Ext. 301. Fax de contacte: 425 676 924. Adreça de correu electrònic de contacte: jljadhbr@ctlbwveq.yzw. Adreces Internet (URL): www.infoatac.mutxamel.org  
Las bases generals i les bases particulars reguladores del programa d'actuació integrada poden obtenir-se a: vegeu els punts de contacte esmentats més amunt. Les bases generals que regeixen la present licitació són les que s'inclouen en l'annex II del Decret 67/2006, de 19 de maig, del Consell, de la Generalitat, pel qual s'aprova el Reglament d'Ordenació i Gestió Territorial i Urbanística, per tal d'aplicar el que disposa l'article 284.3 del Decret 67/2006 esmentat. Les bases particulars van ser aprovades pel Ple de l'Ajuntament de Mutxamel en la sessió de 3 d'abril de 2007.  
Per a obtenir més informació, presentar ofertes o sol·licituds de participació: vegeu els punts de contacte esmentats més amunt.  
I.2) Tipus de poder adjudicador i principal activitat: institució: regional o local.  
Principals activitats: obres. Projecte i execució.  
Apartat II. Objecte del contracte   
II. 1) Descripció.  
II.1.1) Denominació del contracte establida pel poder adjudicador: programa d'actuació integrada denominat Polígon Industrial els Plans, de les normes subsidiàries de Mutxamel.  
II.1.2) Tipus de contracte i emplaçament de les obres, lloc de lliurament o d'execució: Categoria: obres. Projecte i execució. Emplaçament principal de les obres: programa d'actuació integrada per al desenvolupament urbanístic de l'actuació, els límits del qual són: nord, zona d'equipament comunitari cementeri i zona verda pública; sud, sòl urbà, PRI 1b; est, av. d'Alcoi; oest, sòl urbà Molí Foc i sòl no urbanitzable. Codi NUTS: ÉS521.  
II.1.3) L'anunci es refereix a: un contracte públic.  
II.1.4) Breu descripció del contracte o adquisició: el contracte té com a objecte el desenvolupament i execució del programa d'actuació integrada que s'especifica en les bases particulars, en les quals es regulen les condicions de caràcter tècnic, jurídic, econòmic i administratiu, per a la selecció d'una proposta de programa d'actuació integrada i d'un urbanitzador per al desenvolupament urbanístic de l'actuació.  
També estan determinades pel que estableix la corresponent legislació supletòria i/o complementària actualment vigent. S'aplicaran, així mateix, tota la normativa i ordenances urbanístiques del municipi de Mutxamel aplicables als plans urbanístics, especialment les normes subsidiàries del municipi, la seua homologació i més concretament les ordenances aplicables per a les definicions de la qualitat i característiques dels materials que s'han d'utilitzar en les obres d'urbanització, així com l'ordenança general reguladora del cànon d'urbanització vigent.  
II.1.5) Classificació CPV: 37825522.  
II.1.6) Contracte cobert per l'acord sobre contractació pública (ACP): sí.  
II.1.7) Divisió en lots: no.  
II. 1.8) Variants: cada aspirant a urbanitzador podrà presentar una única variant, que només podrà versar sobre els aspectes previstos en les bases particulars i de conformitat amb el que estableix la base particular XX  
II.2) Quantitat o extensió del contracte.  
II.2.1) Extensió o quantitat total del contracte: 3.244.000,00 € més IVA.  
II.3) Duració del contracte o termini d'execució: 12 mesos comptadors des de la firma de l'acta de comprovació del replantejament i 14 mesos comptadors des de la selecció de l'empresari constructor.  
Apartat III. Informació de caràcter jurídic, econòmic, financer i tècnic  
III.1) Condicions relatives al contracte.  
III.1.1) Depòsits i garanties exigits:  
Garantia provisional: 2% del pressupost estimat de les càrregues d'urbanització, en els termes i condicions exigits en la normativa que siga d'aplicació, per un import de 64.880,00 €.  
Garantia definitiva: 10% del valor de les càrregues d'urbanització, IVA no inclòs, del programa d'actuació integrada aprovat. S'ingressarà en un termini màxim de 15 dies comptador des de la notificació de l'acord d'aprovació i adjudicació del programa.  
III.1.4) Condicions particulars a què està subjecta l'execució del contracte: vegeu les bases generals i particulars de programació del programa d'actuació integrada.  
III.2) Condicions de participació  
III.2.1) Situació personal dels operadors econòmics: 1. Podran participar en el concurs per a la selecció i adjudicació del present programa d'actuació integrada totes les persones, naturals o jurídiques, espanyoles o estrangeres, que tinguen plena capacitat d'obrar, siguen o no propietàries dels terrenys afectats, i que complisquen les condicions de solvència econòmica i financera, tècnica i professional exigibles segons les bases particulars.  
2. En cap cas podran ser urbanitzadors ni promoure programes d'actuació integrada les persones en què concórrega alguna prohibició de contractar de les establides en l'article 20 del Text Refós de la Llei de Contractes de les Administracions Públiques (base particular XIII del programa)  
III.2.2) Capacitat econòmica i financera: 1. La justificació de la solvència econòmica i financera de l'urbanitzador s'acreditarà per un o alguns dels mitjans següents:  
a) Informe favorable d'almenys una institució financera amb què opere habitualment l'interessat, amb indicació de la normalitat de les seues operacions i absència d'incidències relatives als seus pagaments o, si pertoca, que justifique l'existència d'una assegurança d'indemnització per riscos professionals.  
b) Si es tracta de persones jurídiques, presentació dels comptes anuals o d'un extracte d'estos, en el cas en què la seua publicació siga obligatòria en la legislació del país on l'aspirant a urbanitzador estiga establit.  
c) Declaració sobre el volum global de negocis i, si pertoca, sobre el volum de negocis relacionat amb el desenvolupament i la promoció d'actuacions semblants que són objecte de concurs, corresponent com a màxim als tres últims exercicis, 2004, 2005 i 2006.  
2. Si per raons justificades en cada cas concret l'urbanitzador no està en condicions de presentar la documentació sol·licitada per l'Ajuntament, podrà acreditar-ne la solvència econòmica i financera basant-se en la solvència d'altres entitats, amb independència dels vincles jurídics que tinguen establits entre ells; haurà de demostrar en este cas davant de l'Ajuntament que disposarà dels mitjans necessaris per a l'execució del programa d'actuació integrada, presentant els compromisos o documents d'anàloga naturalesa que hagen subscrit entre ambdós. A estos efectes, les agrupacions d'interés urbanístic podran acreditar-ne la solvència econòmica i financera amb l'acreditació de la titularitat registral dels drets sobre els terrenys que van servir de base per a la seua constitució.  
3. La justificació de la solvència econòmica de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs, podrà basar-se en els requisits de solvència d'almenys un dels seus membres (base particular XIV del programa).  
III.2.3) Capacitat tècnica:  
1. La justificació de la solvència tècnica i professional de l'urbanitzador s'acreditarà per un o alguns dels mitjans següents:  
a) Presentació d'una relació dels programes d'actuació integrada, o instruments o contractes relacionats amb el planejament i la gestió urbanística semblants, promoguts i gestionats pel concursant.  
b) Indicació de l'equip tècnic, estiga o no integrat en l'estructura organitzativa de l'urbanitzador, que participarà en la gestió del programa d'actuació integrada, i especialment dels responsables del control de qualitat.  
c) Titulacions acadèmiques i professionals del personal de direcció de l'urbanitzador.  
d) Declaració que assenyale la mitjana anual de personal, amb indicació, si pertoca, del grau d'estabilitat en l'ocupació i la plantilla del personal directiu durant els tres últims anys.  
e) Declaració del material, instal·lacions i equip tècnic de què dispose l'urbanitzador per al compliment dels seus compromisos.  
f) Declaració de les mesures adoptades per a controlar la qualitat durant el desenvolupament i execució del programa d'actuació integrada, incloent els mitjans d'estudi i investigació de què es dispose.  
g) Declaració de les mesures de gestió mediambiental que el concursant està disposat a aplicar durant el desenvolupament i execució del programa d'actuació integrada.  
2. Si per raons justificades en cada cas concret l'urbanitzador no està en condicions de presentar la documentació sol·licitada per l'Ajuntament, podrà acreditar-ne la solvència tècnica i professional basant-se en la solvència d'altres entitats, amb independència dels vincles jurídics que tinguen establits entre ells; haurà de demostrar en este cas davant de l'Ajuntament que disposarà dels mitjans necessaris per a l'execució del programa d'actuació integrada, presentant els compromisos o documents d'anàloga naturalesa que hagen subscrit entre ambdós. L'anterior s'aplicarà, en tot cas, quan concórrega a la licitació una agrupació d'interés urbanístic.  
3. La justificació de la solvència tècnica i professional de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podrà basar-se en els requisits de solvència d'almenys un dels seus membres (base particular XV del programa).   
Apartat IV. Procediment  
IV.1) Tipus de procediment.   
IV.1.1) Tipus de procediment: obert.  
IV.2) Criteris d'adjudicació  
IV.2.1) Criteris d'adjudicació: de conformitat amb el que estableix la base XXI de les bases particulars. Establint-se una importància relativa a la proposició en relació amb l'alternativa tècnica d'un 70% atés que és necessari planificar l'actuació i ordenar novament el sòl del seu àmbit, respecte de la proposició juridicoeconòmica del 30%, entenent que és mes complexa la primera, ja que es considera mes rellevant la qualitat tècnica de l'ordenació i la millor estructuració de les dotacions públiques i espais lliures, cosa que suposa un major pes específic de la valoració de l'alternativa tècnica. La resta de circumstàncies valorables d'esta s'ajusten a les regles de ponderació establides en la LUV i en el ROGTU.  
IV.2.2) Subhasta electrònica: no.  
IV.3) Informació administrativa.  
IV.3.1) Número de referència que el poder adjudicador assigna a l'expedient: PAI-PP els Plans.  
IV.3.2) Publicacions anteriors referents al mateix contracte: no.  
IV.3.3) Condicions per a l'obtenció de les bases generals i particulars de programació: el termini serà de 4 mesos, comptadors a partir de la data d'enviament de l'anunci de concurs al Diario Oficial de la Unión Europea. Finalitzarà el termini el dia 20.11.2007 a les 14.00 h.  
IV.3.4) Termini de recepció d'ofertes i sol·licituds de participació: el termini de recepció d'ofertes i sol·licituds de participació serà de 4 mesos, comptadors des de la data d'enviament de l'anunci de concurs al Diario Oficial de la Unión Europea i en horari de 08.30 h a 14.00 h, de dilluns a divendres. Finalitzarà el termini el 20.11.2007. Es presentaran les proposicions a l'Oficina Municipal d'Atenció al Ciutadà, situada al carrer de la Mare de Déu del Pilar, núm. 64.  
IV.3.5) Llengua en què pot redactar-se l'oferta o sol·licitud de participació: espanyol o valencià  
IV.3.7) Condicions per a l'obertura de les ofertes: es notificarà als licitadors la data, hora i lloc en què es procedirà a l'obertura de la documentació que integra les propostes presentades. L'acte serà públic.  
Apartat VI. Informació complementària  
VI.1) Es tracta de contractes periòdics: no.  
VI.2) Es relaciona el contracte amb un projecte o programa finançat mitjançant fons comunitaris: no.  
V1.3) Informació addicional: la documentació acreditativa de la solvència tècnica, econòmica i financera és la indicada en l'apartat III.2  
Els licitadors estan obligats a sotmetre la documentació a què fa referència l'article 134.1 de la Llei 16/2005, de 30 de desembre, Urbanística Valenciana (DOGV de 31 de desembre del 2005) i, si pertoca, l'exigida per l'article 307 del Reglament d'Ordenació i Gestió Territorial i Urbanística, aprovat per Decret 67/2006, de 12 de maig, del Consell de la Generalitat (DOGV de 23 de maig del 2006) a informació al públic pel termini d'un mes, en la forma i requisits assenyalats en estos preceptes. Abans de la publicació de l'esmentat anunci, els licitadors hauran d'haver tramés un avís de l'inici del procediment de gestió indirecta del programa d'actuació integrada al domicili fiscal de les persones que consten en el cadastre com a titulars de drets afectats per l'actuació proposada, conforme al que disposa l'article 134.4 de la Llei 16/2005, de 30 de desembre, Urbanística Valenciana (DOGV de 31 de desembre del 2005).  
VI.4) Procediment de recursos.  
VI.4.1) Òrgan competent per als procediments de recurs: Ajuntament de Mutxamel, c/ de la Mare de Déu del Pilar, núm. 64, 03285 Mutxamel. Telèfon de contacte: 675 362 037. Adreça de correu electrònic de contacte: cfkkfaxh@fwudolab.ydj  
VI.4.2) Recurs potestatiu de reposició: un mes davant de l'òrgan que haja dictat l'acte. Recurs contenciós administratiu: dos mesos davant de la sala d'este orde del Jutjat d'Alacant.  
VI.5) Data d'enviament del present anunci: l'anunci del concurs del programa d'actuació integrada va ser enviat al Diario Oficial de la Unió Europea en data 20.07.2007.  
Mutxamel, 26 de juliol del 2007.- L'alcaldessa: Asunción Llorens Ayela.